

 REPUBLIKA HRVATSKA

VARAŽDINSKA ŽUPANIJA

 GRAD IVANEC

KLASA: 112-02/16-01/01

URBROJ: 2186/12-02/32-16-3

Ivanec, 12. listopada 2016.

 **OBAVIJEST**

**JAVNI NATJEČAJ ZA PRIJAM**

**U SLUŽBU NA NEODREĐENO VRIJEME:**

**VIŠI STRUČNI SURADNIK ZA PRORAČUN I RAČUNOVODSTVO**

 U Narodnim novinama, broj 91 od 12. listopada 2016. godine, objavljen je javni natječaj za prijam u službu u Grad Ivanec, Upravni odjel za proračun, financije i gospodarstvo, na radno mjesto viši stručni suradnik za proračun i računovodstvo, a tekst natječaja naveden je u nastavku ove Obavijesti.

 Ujedno, u nastavku su navedeni podaci o opisu poslova radnog mjesta, podaci o plaći radnog mjesta, način obavljanja prethodne provjere znanja i sposobnosti kandidata, mjesto održavanja testiranja, te izvori za pripremanje kandidata za testiranje.

 Rok za podnošenje prijava na javni natječaj je 8 dana od dana objave javnog natječaja u Narodnim novinama. Posljednji dan roka za podnošenje prijava na natječaj je 20. listopad 2016. godine.

 

 REPUBLIKA HRVATSKA

 VARAŽDINSKA ŽUPANIJA

 GRAD IVANEC

 Upravni odjel za proračun,

 financije i gospodarstvo

KLASA: 112-02/16-01/01

URBROJ: 2186/12-02/32-16-2

Ivanec, 05. listopada 2016.

 Na temelju članka 19. stavak 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08 i 61/11), pročelnica Upravnog odjela za proračun, financije i gospodarstvo Grada Ivanca raspisuje

**JAVNI NATJEČAJ**

za prijam u službu na neodređeno vrijeme, uz probni rad od tri mjeseca, u Grad Ivanec, Upravni odjel za proračun, financije i gospodarstvo na radno mjesto:

* viši stručni suradnik za proračun i računovodstvo – 1 izvršitelj/ica.

Stručni uvjeti:

* magistar struke ili stručni specijalist ekonomske struke, najmanje jedna godina radnog iskustva na odgovarajućim poslovima,
* stupanj odgovornosti koji uključuje odgovornost za materijalne resurse s kojima radi, te višu odgovornost za zakonitost rada i postupanja i pravilnu primjenu postupaka i metoda rada u odgovarajućim unutarnjim ustrojstvenim jedinicama,
* položen državni stručni ispit,
* poznavanje rada na PC (MS Windows, MS Office).

Osim navedenih uvjeta, kandidati moraju ispunjavati i opće uvjete za prijam u službu, propisane u članku 12. Zakona o službenicima i namještenicima u lokalnoj i područnoj (regionalnoj) samoupravi (punoljetnost, hrvatsko državljanstvo i zdravstvena sposobnost za obavljanje poslova radnog mjesta na koje se prima).

Uvjet magistra struke, odnosno stručnog specijalista struke, temeljem odredbe članka 35. stavak 1. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ br. 74/10 i 125/14), ispunjavaju i osobe koje su po ranijim propisima stekle visoku stručnu spremu.

Radnim iskustvom na odgovarajućim poslovima razumijeva se radno iskustvo (radni odnos, samostalno obavljanje profesionalne djelatnosti ili obavljanje poslova u međunarodnim organizacijama) ostvareno na poslovima netom navedenog stupnja stručne spreme i struke.

U službu ne može biti primljena osoba za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Na natječaj se mogu prijaviti osobe oba spola.

Riječi i pojmovi koji imaju rodno značenje, korišteni u ovom natječaju, odnose se jednako na muški i ženski rod, bez obzira jesu li korišteni u muškom ili ženskom rodu.

Na javni se natječaj mogu prijaviti i kandidati koji nemaju položen državni stručni ispit, uz obvezu polaganja ispita u roku od godine dana od prijma u službu.

Kandidat koji ima pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje se vidi navedeno pravo.

Prijavu je potrebno vlastoručno potpisati.

Prijavi na natječaj potrebno je priložiti:

* životopis,
* dokaz o hrvatskom državljanstvu (preslik važeće osobne iskaznice, vojne iskaznice, putovnice)

*Napomena: kao dokaz hrvatskog državljanstva može se priložiti i domovnica*

* dokaz o stručnoj spremi (preslik diplome),
* preslik uvjerenja nadležnog suda da se protiv podnositelja prijave ne vodi kazneni postupak (ne starije od 6 mjeseci),
* preslik svjedodžbe o položenom državnom stručnom ispitu (ako kandidat ima položen državni stručni ispit),
* dokaz o radnom iskustvu u preslici (potvrda o podacima evidentiranim u evidenciji Hrvatskog zavoda za mirovinsko osiguranje / ugovor o radu ili rješenje o rasporedu ili potvrda poslodavca iz koje je vidljivo u kojoj struci, na kojim poslovima i u kojem trajanju je ostvareno radno iskustvo)
* vlastoručno potpisanu izjavu da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeravati).

Isprave se prilažu u neovjerenoj preslici, a prije izbora kandidata predočit će se izvornik.

Uvjerenje o zdravstvenoj sposobnosti dostavlja izabrani kandidat nakon obavijesti o izboru, a prije donošenja rješenja o prijmu u službu.

Prijave na natječaj podnose se u roku od **8 dana** od objave natječaja u Narodnim novinama, na adresu: Grad Ivanec, Trg hrvatskih ivanovaca 9b, 42240 Ivanec, s naznakom „Za natječaj za prijam u službu u Upravni odjel za proračun, financije i gospodarstvo“

Urednom prijavom smatra se prijava koja sadrži sve podatke i priloge navedene u ovom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja, ne smatra se kandidatom prijavljenim na natječaj i njezina se prijava neće razmatrati. Osobi koja nije podnijela pravodobnu i urednu prijavu ili ne ispunjava formalne uvjete iz natječaja, dostavit će se pisana obavijest o tome.

Za kandidate prijavljene na natječaj koji ispunjavaju formalne uvjete natječaja, provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja, smatra se da je povukao prijavu na natječaj i više se ne smatra kandidatom.

Opis poslova i podaci o plaći radnog mjesta koje se popunjava javnim natječajem, sadržaj i način obavljanja prethodne provjere znanja i sposobnosti kandidata koji ispunjavaju formalne uvjete, područje provjere, te pravni i drugi izvori za pripremanje kandidata za provjeru navedeni su na službenoj web stranici Grada Ivanca: [www.ivanec.hr](http://www.ivanec.hr).

Na službenoj web stranici Grada Ivanca: [www.ivanec.hr](http://www.ivanec.hr) i na oglasnoj ploči u prizemlju zgrade gradske uprave – Gradska vijećnica, Ivanec, Trg hrvatskih ivanovaca 9B, bit će objavljeno vrijeme i mjesto održavanja prethodne provjere znanja i sposobnosti kandidata, najmanje pet dana prije održavanja provjere.

O rezultatima javnog natječaja kandidati će biti obaviješteni dostavom rješenja o prijmu u službu izabranog kandidata.

PROČELNICA:

Maja Darabuš, dipl.oec.

**OPIS POSLOVA RADNOG MJESTA:**

* sudjeluje u izradi tromjesečnih, polugodišnjih i godišnjih financijskih izvještaja,
* sudjeluje u izradi statističkih izvještaja,
* prati obveznike iz Registra koncesija i o nastalim promjenama obavještava nadležna tijela,
* izrađuje izvješća uz kreditna zaduženja grada, ustanova i trgovačkih društava u vlasništvu grada,
* usklađuje analitičke evidencije sa stanjem u financijskom knjigovodstvu,
* sudjeluje u provođenju financijskog upravljanja i kontrola,
* rješava u upravnim stvarima iz oblasti odjela,
* obavlja poslove vezane uz obračun, naplatu i evidenciju naplate potraživanja po osnovi: ugovora o sufinanciranju, komunalnog doprinosa, zakupa nekretnina, naknade za korištenje javnih površina, prihoda od prodaje i najma stanova i drugih nekretnina, naknade za nezakonitu izgradnju objekata,
* vodi i obavlja postupke prisilne naplate svih gradskih potraživanja,
* rješava u upravnim stvarima prisilne naplate za sva potraživanja Grada Ivanca, te vodi sve evidencije naplate potraživanja u postupcima prisilne naplate potraživanja,
* obavlja i druge poslove po nalogu pročelnika.

 **PODACI O PLAĆI RADNOG MJESTA:**

 Temeljem članka 43. Pravilnika o materijalnim i drugim pravima službenika i namještenika zaposlenih u upravnim tijelima Grada Ivanca, KLASA: 121-01/10-01/04, URBROJ: 2186/012-02/05-10-1, od 20. rujna 2010. godine, KLASA: 121-01/11-01/01, URBROJ: 2186/012-02/05-11-1, od 04. ožujka 2011. godine, KLASA: 121-01/15-01/01, URBROJ: 2186/12-02/02-15-1, od 02. veljače 2015. godine, i Odluke o koeficijentima za obračun plaće službenika i namještenika („Službeni vjesnik Varaždinske županije“ br. 5/13, 23/13 – ispravak i 51/15), osnovna plaća je umnožak koeficijenta složenosti poslova radnog mjesta - 2,15 i osnovice za obračun plaće u visini od 3.970,00 kuna bruto, uvećan za 0,5% za svaku navršenu godinu radnog staža, te stalni dodatak na plaću u visini 15% utvrđene osnovice.

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA:**

 Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja. Smatra se da je kandidat, koji nije pristupio prethodnoj provjeri znanja, povukao prijavu na natječaj. Prethodna provjera znanja i sposobnosti kandidata obuhvaća pisano testiranje i intervju.

 Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

 Po utvrđivanju identiteta, kandidatima će biti podijeljeni testovi.

 Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima,

niti na bilo koji drugi način remetiti koncentraciju kandidata.

 Kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja, a njihov rezultat i rad Povjerenstvo neće bodovati.

 Za svaki dio provjere znanja kandidatima se dodjeljuje broj bodova od 1 do 10. Smatra se da su kandidati uspješno položili testove ako su iz svakog djela provjere znanja ostvarili najmanje 50% (5 bodova) na testiranju. S kandidatima koji uspješno polože testove provest će se intervjui.

 Rezultati intervjua boduju se na isti način kao i pisano testiranje.

 Kandidati koji su pristupili testiranju imaju pravo uvida u rezultate provedenog postupka.

 Nakon prethodne provjere znanja i sposobnosti, Povjerenstvo utvrđuje rang listu kandidata prema ukupnom broju ostvarenih bodova.

 Izabrani kandidat mora dostaviti uvjerenje o zdravstvenoj sposobnosti po primitku rješenja o prijmu u službu.

 **MJESTO ODRŽAVANJA TESTIRANJA**

 Mjesto i vrijeme održavanja testiranja bit će objavljeno na web stranici Grada Ivanca: [www.ivanec.hr](http://www.ivanec.hr), te na oglasnoj ploči u prizemlju zgrade gradske uprave – Gradska vijećnica, Ivanec, Trg hrvatskih ivanovaca 9b, najmanje 5 dana prije testiranja. Na oglasnoj ploči bit će izvješena i imena kandidata koji ispunjavaju formalne uvjete natječaja s kojima će se provesti testiranje.

 **IZVORI ZA PRIPREMANJE KANDIDATA ZA TESTIRANJE:**

 Područje testiranja:

***1. Poznavanje osnova ustavnog ustrojstva Republike Hrvatske i osnova lokalne i područne (regionalne) samouprave***

* + Ustav Republike Hrvatske („Narodne novine“ br. 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01, 76/10, 85/10 – pročišćeni tekst i 05/14)
	+ Zakon o lokalnoj i područnoj (regionalnoj) samoupravi („Narodne novine“ br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 - ispravak)
	+ Uredba o uredskom poslovanju („Narodne novine“ br. 7/09)

***2. Poznavanje propisa iz područja: - obračun i naplata gradskih prihoda***

 ***- poslovi financijskog upravljanja i kontrola***

* Zakon o proračunu („Narodne novine“ br. 87/08, 136/12 i 15/15)
* Opći porezni zakon („Narodne novine“ br. 147/08, 18/11, 78/12, 136/12, 73/13 26/15 i 44/16)
* Zakon o financiranju jedinica lokalne i regionalne (područne) samouprave („Narodne novine“ br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14 i 100/15)
* Ovršni zakon („Narodne novine“ br. 112/12, 25/13, 93/14 i 55/16)
* Zakon o sustavu unutarnjih kontrola u javnom sektoru („Narodne novine“ br. 78/15)
* Zakon o fiskalnoj odgovornosti („Narodne novine“ br. 139/10, 19/14, 119/15)